# Bigarren Federazioa

Bigarren Federazioa (gaztelaniaz: Segunda Federación) Espainiako futbol liga txapelketaren laugarren maila da, bigarren B maila desagertu eta 2021-22 denboraldian abiatu zena; oraindik ere bigarren B maila edo 2. B maila deitzen zaio maiz. Sorreran, RFEF Bigarren Maila (gaztelaniaz: Segunda División RFEF) zuen izena.

## Sorrera

2019-2020 denboraldian 2. B mailako 28. jardunaldia jokatu ondoren COVID-19 pandemiaren erruz txapelketa etenda gelditu zen. Igoera promozioak jokatu ziren eta ez zen jaitsierarik izan. 100 talde bildu zirenez 2020-21 denboraldian bi fasetan jokatu zen eta 100 talde horietatik lauk bigarren mailara igotzea lortu zuten. Hurrengo 36 taldeek eta bigarren mailatik jaitsitako laurek maila berria osatu zuten 2021-22 denboraldirako, Lehen maila RFEF hain zuzen ere. Gainerako taldeek eta Hirugarren mailatik igotako 54 taldeek RFEF bigarren maila osatu zuten, Espainiako futbol sistemako laugarren maila, Federazioaren ardurapeko bigarrena.

## Lehia sistema

Sailkaturiko 90 taldeak 18 taldetako bost multzotan banatu ziren, gertutasun geografikoaren arabera. Liga amaitzerakoan talde bakoitzeko txapelduna zuzen igoko da Lehen maila RFEF-ra eta multzo bakoitzean 2. eta 5. postuen artean geldituko direnek play-offak jokatu eta beste bost talde igoko dira.
Hirugarren mailara jaitsiko dira multzo bakoitzeko azken bost taldeak eta azkenetik seigarrenek jaitsiera play-offak jokatuko dituzte.

## Palmaresa

Multzokako txapeldunak :
| Denboraldia | I multzoa | II multzoa | III multzoa | IV multzoa | V multzoa |
| 2021-22 | Pontevedra | Osasuna B | Numancia | Cordoba | Intercity |
| 2022-23 | Arenteiro | Sestao River | Teruel | Antequera | Melilla |
| 2023-24 | Ourense | Bilbao Athletic | Hércules | Sevilla Atlético | Gim. Segoviana |

## Bigarren Federazioko II. multzoa

| Urtea | Txapelduna | Bigarrena | Hirugarrena | Gainerako euskal taldeak | Taldeen jatorria |
| 2021-2022 | Osasuna B | Sestao River | Real Sociedad C | 5. Arenas 6. Donibane 8. Gernika Kluba 10. Izarra 11. Mutilvera 17. Ardoi 18. Peña Sport | Euskal Herria Kantabria Errioxa Burgos |
| 2022-2023 | Sestao River | Deportivo Alaves B | Tarazona | 5. Gernika Kluba 6. Tudelano 7. Real Sociedad C 8. Donibane 9. Arenas 10. Izarra 11. Mutilvera 13. Beasain 14. Cirbonero | Euskal Herria Errioxa Aragoi |
| 2023-2024 | Bilbao Athletic | Barakaldo | UD Logroñés | 6. Deportivo Alaves B 7. Tudelano 9. Real Sociedad C 11. Gernika Kluba 12. Arenas 13. Izarra 14. Donibane 15. Mutilvera 17. Valle de Egüés | Euskal Herria Errioxa Aragoi |
* igoera lortu zutenak
* play-offak jokatu ondoren mailari eutsi ziotenak
* maila galdu zutenak

## Euskal taldeak
### Euskal taldeak 2023-24 denboraldian

Euskal taldeak II. multzoan kokatu dituzte Errioxako eta Aragoiko hainbat talderekin batera.
| Taldea | Hiria/Herria | Zelaia |
| Arenas | Getxo | Gobela |
| Barakaldo CF | Barakaldo | Lasesarre |
| Bilbao Athletic | Bilbo | Lezama |
| Deportivo Alaves B | Gasteiz | Ibaia |
| Donibane | Iruñea | San Juan |
| Gernika Kluba | Gernika | Urbieta |
| Izarra | Lizarra | Merkatondoa |
| Mutilvera | Mutiloa | Aranguren ibarra |
| Real Sociedad C | Donostia | Zubieta |
| Tudelano | Tutera | Ciudad de Tudela |
| Valle de Egüés | Eguesibar | Sarriguren |

### Euskal taldeen partehartzeak Bigarren Federazioan

2023-24 denboraldia barne.
| Taldea | Denboraldiak |
| Arenas | 3 |
| Donibane | 3 |
| Gernika Kluba | 3 |
| Izarra | 3 |
| Mutilvera | 3 |
| Real Sociedad C | 3 |
| Sestao River | 2 |
| Deportivo Alaves B | 2 |
| Tudelano | 2 |
| Ardoi | 1 |
| Osasuna B | 1 |
| Peña Sport | 1 |
| Beasain | 1 |
| Cirbonero | 1 |
| Barakaldo CF | 1 |
| Bilbao Athletic | 1 |
| Valle de Egüés | 1 |

## Kanpo estekak

* Datuak: Q100486747